Breene er oppkalt etter fjorden de munner ut i. Breene ligger i forkastningen mellom Det sørvestlige terreng med grunnfjell i vest, og Spitsbergens sentrale tertiære basseng med sedimenter i øst. Breene heller nedover forkastningen, og de viktigste fjellene rundt er Qvigstadfjellet (770 m) og Seipfjellet (647 m) i vest, og Siljeströmkammen (692 m) i øst. I nord hvor breene renner ut i Grønfjorden, er det avsatt morenemasser. Helt nederst er det dannet en liten bresjø – Bretjørna – som har blitt demmet opp av morenemassene. Øst for denne igjen munner Grønfjorddalen ut med et kort elveløp som starter i fjellene lengre øst.